৫ মিটার এগোলেই ঘটত মারাত্মক দুর্ঘটনা, লাইনচ্যুত মালগাড়ি

ওড়িশা: ওড়িশায় (Odisha) লাইনচ্যুত মালগাড়ি (Goods train derails)। বসতি এলাকা দিয়ে যাওয়ার সময় এই ঘটনা ঘটে। খুব স্বাভাবিকভাবেই আতঙ্ক ছড়িয়ে পড়ে। বুধবার ভোর ৬টা নাগাদ এই দুর্ঘটনা ঘটে।

শান্টিংয়ের কাজ চলার সময় আচমকা এই ঘটনা। কোনও হতা-হতের খবর নেই। তবে একটি টেম্পো গুঁড়িয়ে গেছে। দুর্ঘটনার পরে পালিয়ে যায় ট্রেনের চালক। ঘটনায় তদন্ত শুরু হয়েছে।

রেল সূত্রে খবর, বুধবার মালগাড়িটি (Goods train) ওড়িশার রাউরকেল্লায় (Odisha’s Rourkela) লাইনচ্যুত হয়ে একটি একটি বসতি এলাকায়।

আরও পড়ুন: বাংলায় বসতি হোক বাণিজ্যের, অষ্টম বিজিবিএসের সূচনা মুখ্যমন্ত্রীর

প্রত্যক্ষদর্শীরা জানিয়েছে, ট্রেনটি আরও পাঁচ মিটার এগিয়ে বড় দুর্ঘটনা ঘটতে পারত। সামনে বহু ঝুপড়ি রয়েছে, ট্রেনের অভিঘাতে সব গুঁড়িয়ে যেত। শান্টিং এর কাজ চলার সময় এই দুর্ঘটনা ঘটে। শান্টিং হচ্ছে ট্রেনে বগিগুলিকে যাত্রার জন্য পর পর সাজানো।

জানা গেছে, ওই এলাকায় এই অবৈধভাবে কলোনি গড়ে উঠেছে। এদিকে স্থানীয়দের অভিযোগ, এখানকার বাসিন্দাদের তাড়ানোর জন্য ইচ্ছাকৃতভাবে এই দুর্ঘটনা ঘটানো হয়েছে।